स्प्रिङ्गफिल्द, इलिनोइ

स्प्रिङ्गफिल्ड संरा अमेरिकाया इलिनोइ राज्यया ३गुगु व वर्तमान राजधानी ख।थ्व नगर साङ्गामन काउन्टीया काउन्ती सिट नं ख।  ११६,२५० जनसंख्या दूगु थ्व नगर इलिनोइया खुगु दकले तःधंगु नगर व शिकागो नगर लागा स्वया पिने इलिनोइया २गु दकले तःधंगु नगर नं ख। 

मध्य इलिनोइस थ्व दकलय् तःधंगु नगर ख। संयुक्त राज्य अमेरिकाया नांजाम्ह भूतपूर्व राष्ट्रपति अब्राहम लिंकनया मू राजनैतिक जीवन थ्व हे नगरय् व्यतित जूगुलिं थ्व नगरयात लिंकनया नगरया नामं म्हसीकिगु नं या। थ्व नगरय् लिंकन सफूधुकू, लिंकन म्युजियम, लिंकन समाधि, लिंकनया छें आदि थी-थी अब्राहम लिंकननाप स्वापू दूगु थाय् दयाच्वंगु दु। थ्व नगरय् वाशिंग्तन पार्क धाःगु पार्क दु। नापं नगरया दक्षिण-पूर्व भागय् स्प्रिंग्फिल्द दह नं दयाच्वंगु दु। थ्व नगरय् साउदर्न इलिनोइ विश्वविद्यालयया स्कुल अफ मेदिसिन अवस्थित दु। 

इतिहास
थ्व नगरयात इलिनोइया राजधानी दयेकीगु ज्याय् अब्राहम लिंकनया तःधंगु भूमिका दू। वय्‌कः तत्कालीन इलय् स्प्रिङ्गफिल्दस अधिवक्ताया रुपय् ज्या याना च्वनादील। लिपा वना भाजु लिंकन अमेरिकाया राष्ट्रपति जुयादिल। थ्व नगरयात लिंकनया नगरया रुपं नं म्हसीकिगु या। 

तजिलजि
थ्व नगरया तजिलजि मध्यपश्चिम संरा अमेरिकाया मेमेगु नगर स्वया पृथक मजु। थ्व नगर थःगु नसा हर्सशु स्यान्द्विचया निंतिं नां जाः। नापं, अब्राहम लिंकनया जीवनी नाप स्वापू दूगु थी-थी थाय् थ्व नगरय् ला। नगरया मू केबःया नां वाशिंग्तन पार्क ख। 

लिधंसा

पुचः:इलिनोइ